Хиконе је била област којом је владао фудаи даимјо и у почетку је финансирана са 180.000 "кокуа" да би временом достигла вредност од 300.000. Главни замак области био је Савајама који је био познат у историји као замак који је Ишида Мицунари држао уочи битке код Секигахаре. Конструкција новог замка почела је 1603. године, а након Меиџи периода и напуштања хан система, Хиконе као феудална област престаје да постоји.